Petel.bg - новини - Най-страховитото пророчество на Ванга!
В последните години от живота си Ванга предрича нов потоп на Земята и казва, че Черно море ще стигне до Сливен. Никой не може да каже със сигурност, че тя е направила тези предсказания, които се разпространяват от хора, общували поединично с нея. Факт е обаче, че няколко различни човека свидетелстват за едно и също – тя е предрекла жестоките порои у нас. Ванга видяла как в първата половина на 21 век Черно море разширява територията си и части от него навлизат във вътрешността на България. Тя дори прогнозирала, че заради земетресения и порои Пирин планина ще потъне в значителната си част и морето ще опре в Родопите, които за нея, като и за траките, са свещена планина, пише столичен вестник. През 1996 г. в интервю пред руския бизнесмен и депутат Антолий Лубченко, на основата на което е създаден филмът „Вангелия“, петричката пророчица говори за нов потоп, пише Пик. „Потоп също ще има, след 30 или 40 г. Голямо тяло ще долети до Земята и ще се удари във водата. Вълните ще отмият много страни и народи и Слънцето ще изгасне за три години. Ще оцелеят добрите, а злите, които се правят на много хитри, ще загинат. Много, много от тях ще загинат. А след това ще настъпи много добър живот и безсмъртие“, казва тогава Ванга. Тук обаче тя не споменава нищо конкретно за Черно море. Според създателя на Бялото братство Петър Дънов „Средиземно море ще се съедини с Каспийско море, в Азия ще се образуват много и големи езера. Балканският полуостров постепенно ще потъва, а Средиземното море ще се приближи до Родопите. Някои крайморски градове на Черно море ще потънат – пристанище може да бъде един по-вътрешен град. Япония ще потъне съвсем. Но сега стават катаклизмите на по-далечните места, а Балканският полуостров е оставен за по-подир“. Това казва Учителя в беседата си „Храна, вода, топлина, светлина“, която е публикувана в книгата му „Тихият глас“. Спящият пророк Едгард Кейси още в първата половина на 20 век предрича нов потоп, който изцяло ще промени очертанията на континентите и световния океан. В по-ново време друг американски пророк – Гордън Майкъл Скалион, предрича неща, които са твърде близки до казаното от Ванга и Дънов. Според него „Испания и южната част на Португалия ще изчезнат напълно от лицето на земята. Под вода ще бъдат и 3/4 от Италия – ще потънат Венеция, Неапол, Рим и Генуа. Ватиканът ще се спаси – градът ще бъде пренесен на възвишение. От Сицилия до Сардиния ще се появят нови земи. Черно море ще потопи България и Румъния. На територията от Полша до Турция ще се разрази велика Свещена война, която ще остави след себе си пепелища и малко оцелели земи. Част от западна Турция ще бъде скрита под водата – новата брегова линия ще минава между Кипър и Истанбул“. /novinaar1.com Следете PETEL.BG всяка минута 24 часа в денонощието последните новини - такива, каквито са, от Света, България и Варна! Изпращайте вашите снимки на info@petel.bg по всяко време на дежурния редактор! За реклама  http://petel.bg/advertising-rates.html Бъдете с нас навсякъде и през вашия мобилен телефон!